b"\n_START_ARTICLE_\nMontbrison\n_START_SECTION_\nUprava\n_START_PARAGRAPH_\nMontbrison je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Bard, Chalain-d'Uzore, Chalain-le-Comtal, Champdieu, \xc3\x89cotay-l'Olme, Essertines-en-Ch\xc3\xa2telneuf, Gr\xc3\xa9zieux-le-Fromental, L'H\xc3\xb4pital-le-Grand, L\xc3\xa9rigneux, L\xc3\xa9zigneux, Magneux-Haute-Rive, Mornand-en-Forez, Pr\xc3\xa9cieux, Roche, Saint-Paul-d'Uzore, Saint-Thomas-la-Garde, Savigneux in Verri\xc3\xa8res-en-Forez s 30.231 prebivalci (v letu 2010)._NEWLINE_Naselje je prav tako sede\xc5\xbe okro\xc5\xbeja, v katerem se nahajajo kantoni Bo\xc3\xabn-sur-Lignon, Chazelles-sur-Lyon, Feurs, Montbrison, Noir\xc3\xa9table, Saint-Bonnet-le-Ch\xc3\xa2teau, Saint-Galmier, Saint-Georges-en-Couzan, Saint-Jean-Soleymieux in Saint-Just-Saint-Rambert s 181.427 prebivalci.\n_START_SECTION_\nZgodovina\n_START_PARAGRAPH_\nMontbrison je bil utemeljen okoli gradov na ozemlju nekdanje province Forez, kasneje njeno glavno mesto. Najzgodnej\xc5\xa1i zapis imena sega v leto 870._NEWLINE_Kraj je dobil svojo utrdbo po napadih angle\xc5\xa1ke vojske v za\xc4\x8detku stoletne vojne. Med verskimi vojnami 1562 so ga zavzele in opusto\xc5\xa1ile protestantske sile._NEWLINE_\xc5\xbdenski vizitacijski samostan je bil ustanovljen leta 1643 v \xc4\x8dasu hudega pomanjkanja hrane, sledili pa so \xc5\xa1tevilni napadi kuge v letih 1648-1653. Leta 1654 je bil odprt \xc5\xa1e ur\xc5\xa1ulinski samostan, zaprt v letu 1851."